 **Fakultná nemocnica s poliklinikou Nové Zámky**

Slovenská ulica 11 A, 940 34 Nové Zámky

Tel: +421 (0) 35 691 2111 E-mail: [email@nspnz.sk](mailto:email@nspnz.sk) Web: [www.nspnz.sk](http://www.nspnz.sk)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Výzva na určenie predpokladanej hodnoty zákazky (PHZ) / s výberom dodávateľa**

podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „zákon o verejnom obstarávaní“)

**1. Názov verejného obstarávateľa**

*Názov:* **Fakultná nemocnica s poliklinikou Nové Zámky**

*Sídlo:* Slovenská ulica 11 A, 940 34 Nové Zámky

*IČO:* 17336112

*DIČ:* 2021068324

*IČ DPH:* SK2021068324

*Právna forma:* príspevková organizácia

*Zastúpená:* MUDr. Karol Hajnovič, riaditeľ

*Bankové spojenie:* Štátna pokladnica, Radlinského 32, 810 05 Bratislava

*Číslo účtu:* 7000540295/8180

*IBAN:* SK88 8180 0000 0070 0054 0295

*BIC/SWIFT:* SPSRSKBA

*Zápis:* register organizácií vedený Štatistickým úradom Slovenskej republiky a živnostenský register Okresného úradu Nové Zámky pod č. 404-9729

**Kontaktná osoba pre styk s uchádzačmi:**

* **Oddelenie verejného obstarávania:**

Mgr. Simona Gondžalová

tel. 035/691 2245, 0918 622 668, email: [simona.gondzalova@nspnz.sk](mailto:simona.gondzalova@nspnz.sk)

* **Gynekologicko-pôrodnícka klinika:**

MUDr. Katarína Farulová, primárka

tel. 035/691 2260, email: [katarina.farulova@nspnz.sk](mailto:katarina.farulova@nspnz.sk)

**2. Predmet zákazky:**

Názov predmetu obstarávania:

**„Ultrasonografický prístroj“ 1ks na Gynekologicko-pôrodnícku kliniku**

Spoločný slovník obstarávania (CPV):

33124120-2 Diagnostické ultrazvukové prístroje

33100000-1 Zdravotnícke vybavenie

51410000-9 Inštalácia lekárskych zariadení

60000000-8 Dopravné služby (bez prepravy odpadu)

Druh: tovar, služba

**3. Stručný opis zákazky:**

Predmetom zákazky je dodanie tovaru: „**Ultrasonografického prístroja“** v počte 1 ks na miesto určenia, následná inštalácia, uvedenie do prevádzky a s tým súvisiace služby (vrátane funkčnej skúšky, zaškolenia obsluhy, dodania potrebnej dokumentácie).

Uchádzač sa v ponuke zaväzuje, že poskytne záruku minimálne **po dobu 24 mesiacov od prevzatia prístroja,** t. j. od podpisu preberacieho a odovzdávacieho protokolu verejným obstarávateľom a dodávateľom a **bezplatný servis na 5 rokov a nástup na servis najneskôr do 48 hodín od nahlásenia poruchy** (preventívne prehliadky, validácie, práca servisného technika, jeho náklady na cestové a ceny použitých náhradných dielov k oprave, náklady na BTK predpísané výrobcom).

Podrobné vymedzenie predmetu zákazky je uvedené v Prílohe č. 1: Technická špecifikácia.

Dodávateľ sa zaväzuje dodať verejnému obstarávateľovi predmet zákazky **v lehote max. do 8 týždňov od zaslania záväznej objednávky** verejného obstarávateľa.

**4. Rozdelenie predmetu zákazky:**

Predmet zákazky nie je rozdelený na časti.

Verejný obstarávateľ vyžaduje predloženie cenovej ponuky na dodávku celého predmetu zákazky.

**5. Ekvivalentné/Variantné riešenie:**

**Ekvivalentné riešenie:** V prípade, ak sa technické požiadavky odvolávajú na konkrétneho výrobcu, výrobný postup, značku, patent, typ, krajinu, oblasť alebo miesto pôvodu alebo výroby, obstarávateľ pripúšťa ponúknuť ekvivalentný výrobok, zariaďovací predmet alebo materiál (ďalej len „ekvivalent“), pri dodržaní týchto podmienok:

* ponúkaný ekvivalent musí mať rovnaké alebo lepšie technické a úžitkové parametre,
* uchádzač musí v ponuke predložiť ako prílohu „Zoznam ponúkaných ekvivalentných položiek“, v ktorej uvedie: čísla a názvy pôvodných položiek, ku ktorým ponúka ekvivalent, čísla nových položiek, obchodný názov, typové označenie a technické parametre ponúkaného ekvivalentu v takom rozsahu, aby verejný obstarávateľ vedel pri hodnotení ponuky posúdiť, či ponúkaný výrobok, zariaďovací predmet alebo materiál je alebo nie je ekvivalentnom k tomu, ktorý bol požadovaný podľa súťažných podkladov.

**Variantné riešenie: Neumožňuje sa predložiť variantné riešenie.**

Ak súčasťou ponuky bude aj variantné riešenie, variantné riešenie nebude zaradené do vyhodnotenia a bude sa naň hľadieť, akoby nebolo predložené. Ak súčasťou ponuky bude viac riešení a nebude zrejmé, ktoré riešenie je základná ponuka, a ktoré je variantné riešenie, takáto ponuka bude zo súťaže vylúčená.

**6. Spôsob stanovenia predpokladanej hodnoty zákazky:**

Prieskum trhu slúži na určenie predpokladanej hodnoty zákazky v EUR bez DPH a na výber dodávateľa v prípade, ak Predpokladaná hodnota zákazky neprekročí finančný limit zákazky s nízkou hodnotou bez zverejnenia vo Vestníku.

**7. Lehota a miesto na predkladanie ponúk: do 12.08.2022, do 11:00 hod.**

**Ponuka sa predkladá elektronicky v systéme IS EVO.**

**8. Lehota viazanosti ponúk:** do 31.10.2022

**9. Jazyk ponuky:** Ponuky sa predkladajú v slovenskom jazyku, alebo v českom jazyku.

**10. Kritériá na vyhodnotenie ponúk:**

Kritériom na vyhodnotenie cenovej ponuky je **najnižšia cena v EUR s DPH za celý predmet zákazky**, bez možnosti účtovať ďalšie náklady (cestové, kopírovanie, administratívne činnosti, CD, papier a iné), Uchádzač uvedie cenu v zmysle Prílohy č. 2: Návrh na plnenie kritéria.

Navrhovanú cenu je potrebné rozpísať:

- cena v EUR bez DPH,

- výška DPH,

- cena v eur vrátane DPH,

- prípadne uvedie, že nie je platcom DPH.

Ak uchádzač je platcom dane z pridanej hodnoty (ďalej len „DPH“), navrhovanú cenu uvedie v zložení: navrhovaná zmluvná cena celkom bez DPH, DPH, cena celkom s DPH v EUR.

Ak uchádzač nie je platcom DPH, na túto skutočnosť v ponuke upozorní a predloží cenovú ponuku, ktorá je konečná, nemenná. Uchádzač v cenovej ponuke uvedie cenu v EUR bez DPH a cenu v EUR s DPH rovnaké a samotnú DPH nevyjadruje. Pri vyhodnocovaní uchádzača sa bude vyhodnocovať ponuka celková v EUR.

Poradie ponúk sa stanoví od najnižšej ceny po najvyššiu. Úspešným uchádzačom sa stane uchádzač s najnižšou cenou v EUR s DPH.

Vyhodnotenie ponúk sa uskutoční bez prítomnosti uchádzačov.

**11. Výsledok verejného obstarávania:**

Výsledkom verejného obstarávania bude **určenie predpokladanej hodnoty zákazky** (PHZ).

V prípade, ak všetky predložené ponuky budú porovnateľné a PHZ určená na základe tohto prieskumu trhu nepresiahne výšku finančného limitu v zmysle zákona o verejnom obstarávaní pre zákazku s nízkou hodnotou bez zverejnenia vo Vestníku verejného obstarávania do 70 000 EUR bez DPH, môže **ponuka uchádzača slúžiť aj pre účely výberového konania.**

**Spôsob vzniku záväzku: objednávka.**

**12. Hlavné podmienky financovania a platobné podmienky:**

Predmet zákazky sa bude financovať formou bezhotovostného platobného styku na základe faktúry s lehotou splatnosti **60** (šesťdesiat) kalendárnych dní odo dňa doručenia faktúry dodávateľa na adresu verejného obstarávateľa (t. j. objednávateľa). Faktúra musí byť vystavená v súlade s príslušnými právnymi predpismi, najmä v súlade so zákonom č. 222/2004 Z. z. o dani z pridanej hodnoty v znení neskorších predpisov. Ak faktúra nebude obsahovať zákonom stanovené náležitosti, resp. nebude po stránke vecnej alebo formálnej stránke správne vyhotovená, má objednávateľ právo vrátiť ju dodávateľovi na opravu a doplnenie, pričom u opravenej a doplnenej faktúry nová lehota splatnosti začína plynúť odo dňa doručenia opravenej a doplnenej faktúry objednávateľovi.

Dodávateľ je povinný vystaviť faktúru do 15 dní odo dňa jeho riadneho dodania, najneskôr však do piateho pracovného dňa mesiaca, nasledujúceho po mesiaci, v ktorom bol tovar dodaný.

Postúpenie pohľadávok dodávateľa podľa § 524 a nasl. zákona č. 40/1964 Zb. Občiansky zákonník v znení neskorších predpisov (ďalej len ,,Občiansky zákonník“) bez predchádzajúceho písomného súhlasu objednávateľa je zakázané. Právny úkon, ktorým budú postúpené pohľadávky dodávateľa v rozpore s dohodou objednávateľa a dodávateľa podľa predchádzajúcej vety bude podľa § 39 Občianskeho zákonníka neplatné a porušenie zákazu podľa prvej vety je sankcionované zmluvnou pokutou vo výške 2 % z istiny pohľadávky postúpenej v rozpore so zákazom.

Týmto nie je dotknutý nárok objednávateľa na náhradu škody aj v rozsahu prevyšujúcom výšku dohodnutej zmluvnej pokuty a rovnako týmto nie je dotknutý nárok na inú zmluvnú pokutu podľa tejto zmluvy.

Akceptácia ručiteľského vyhlásenia podľa § 303 a nasl. zákona č. 513/1991 Zb. Obchodného zákonníka v znení neskorších predpisov zo strany dodávateľa je bez predchádzajúceho súhlasu objednávateľa zakázaná. Právny úkon, ktorým dodávateľ akceptuje ručiteľské vyhlásenie tretej osoby, na základe ktorého sa tretia osoba stane veriteľom objednávateľa v rozpore s dohodou dodávateľa a objednávateľa podľa predchádzajúcej vety bude podľa § 39 Zákona č.40/1964 Zb. Občiansky zákonník v znení neskorších predpisov neplatné a porušenie zákazu podľa prvej vety je sankcionované zmluvnou pokutou vo výške 2 % z istiny pohľadávky postúpenej v rozpore so zákazom.

Týmto nie je dotknutý nárok objednávateľa na náhradu škody aj v rozsahu prevyšujúcom výšku dohodnutej zmluvnej pokuty a rovnako týmto nie je dotknutý nárok na inú zmluvnú pokutu podľa tejto zmluvy

Dodávateľ sa zaväzuje, že pohľadávky vzniknuté z tejto zmluvy nepoužije ako predmet zálohu. Dodávateľ sa zaväzuje zdržať sa aj iných právnych úkonov, ktoré by mali za následok zmenu v osobe veriteľa peňažného záväzku voči dodávateľovi, a to pod sankciou neplatnosti takéhoto úkonu.

Predmet zákazky bude financovaný z kapitálových prostriedkov verejného obstarávateľa.

**13.** **Podmienky účasti**

1. Ponuku môže predložiť fyzická osoba, právnická osoba alebo skupina takýchto osôb, ktorá na trhu dodáva tovary a poskytuje služby, ktoré sú predmetom tejto zákazky.
2. Uchádzač môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predložila ponuku.
3. Uchádzač nemôže mať uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu (verejný obstarávateľ si overí na UVO v registri osôb so zákazom účasti vo VO).

**14. Ponuka:**

Uchádzač predkladá nasledovné doklady a dokumenty:

1. **Vyplnené, datované a štatutárnym orgánom podpísané, opečiatkované** prílohy tejto výzvy:

* **Príloha č. 1 výzvy: Technická špecifikácia,** v ktorej uchádzač vyplní vlastný návrh na technické parametre predmet zákazky,
* **Príloha č. 2 výzvy: Návrh na plnenie kritéria,** t. j. **Cenová ponuka,** v ktorej uchádzač uvedie – Cenu v EUR bez DPH, DPH a Cenu v EUR s DPH (v súlade s pokynmi uvedenými v bode 10. tejto výzvy).

Uchádzač predkladá scany datovaných, podpísaných a opečiatkovaných dokladov.

V navrhnutej cene požaduje verejný obstarávateľ zahrnúť všetky náklady.

1. Doklad, ktorým uchádzač preukáže oprávnenie podnikať v predmete podnikania na činnosť, ktorá sa vzťahuje na predmet zákazky. Uchádzač predloží neoverenú kópiu dokladu alebo uvedie názov, číslo oprávnenia, prípadne odkaz, na základe ktorého si verejný obstarávateľ overí uvedené skutočnosti vo zverejnených profesijných registroch.
2. Stručný opis ponúkaného riešenia, za účelom overenia splnenia požiadaviek na predmet zákazky komisiou.

**15.** **Dôvody na zrušenie Výzvy:**

Verejný obstarávateľ môže zrušiť použitý postup zadávania zákazky z nasledovných dôvodov:

- nebola predložená žiadna ponuka, alebo bola predložená iba jedna ponuka,

- ani jeden uchádzač nesplnil podmienky výzvy,

- zmenili sa okolnosti, za ktorých sa vyhlásilo toto verejné obstarávanie,

- ak navrhovaná cena bude vyššia ak finančný limit zákazky s nízkou hodnotou,

- verejný obstarávateľ si vyhradzuje právo zrušiť verejné obstarávanie resp. zrušiť objednávku aj v prípade, ak proces verejného obstarávania nebude akceptovaný   
zo strany poskytovateľa finančných prostriedkov (MZ SR), alebo v prípade, ak nebudú  finančné prostriedky na realizáciu zákazky zo strany poskytovateľa pridelené.

Verejný obstarávateľ nesmie uzavrieť zmluvu s uchádzačom, ktorý má povinnosť zapísať sa   
do registra partnerov verejného sektora a nie je zapísaný v registri partnerov verejného sektora alebo ktorého subdodávateľ alebo subdodávatelia, ktorí majú povinnosť zapísať sa do registra partnerov verejného sektora a nie sú zapísaní v registri partnerov verejného sektora.

1. **Iné informácie:**

Všetky náklady spojené s prípravou a predložením ponuky znáša uchádzač bez akéhokoľvek nároku voči verejnému obstarávateľovi.

Komunikácia medzi verejným obstarávateľom a uchádzačmi bude zabezpečené písomne elektronickou formou cez informačný systém Elektronického verejného obstarávania (ďalej len „IS EVO“). Postup vytvorenia ponuky v zákazke: 1. Zobrazenie formulára ponuky a jeho vyplnenie, 2. Pridanie potrebných príloh ponuky, 3. Vyplnenie štruktúrovaných kritérií, ak ich verejný obstarávateľ nastavil, 4.Odoslanie ponuky verejnému obstarávateľovi.

Nové Zámky, dňa 02.08.2022

Osoba zodpovedná za verejné obstarávanie:

....................................................................

Mgr. Simona Gondžalová

referent oddelenia verejného obstarávania

Schválil:

.................................................................

MUDr. Karol Hajnovič

Riaditeľ FNsP Nové Zámky

*Prílohy výzvy:*

*Príloha č. 1: Technická špecifikácia*

*Príloha č. 2: Návrh na plnenie kritéria*